4. **ด้านการจัดการทรัพยากรธรรมชาติและสิ่งแวดล้อม**

**ป่าชุมชน** คือ รูปแบบการใช้ที่ดิน ป่าและทรัพยากรต่างๆ จากป่าที่ชาวบ้านตามชุมชนในชนบทที่อยู่ในป่าหรือใกล้ป่าได้ใช้กันเป็นเวลานานแล้ว โดยมีระบบการจำแนกการใช้ที่ดิน ป่าและทรัพยากรต่างๆ มีอาณาเขตและกฎเกณฑ์การใช้เป็นที่รับรู้และยอมรับกันทั้งภายในชุมชนและชุมชนใกล้เคียง พร้อมทั้งมีองค์กรชาวบ้านรูปแบบหนึ่งรับผิดชอบด้านการจัดการอย่างเหมาะสม บนพื้นฐานของภูมิปัญญาชาวบ้านอันเกิดจากการสะสมประสบการณ์แห่งการปรับตัวให้เข้ากับสภาพแวดล้อม ทางกายภาพและทางสังคม-วัฒนธรรมของแต่ละท้องถิ่น โดยผ่านกระบวนการถ่ายทอดและสะสมภูมิปัญญานั้นมาหลายชั่วอายุคน

รูปแบบและความสัมพันธ์ทางสังคมอันเกิดจากการใช้ทรัพยากรดังกล่าวนี้ ตั้งอยู่บนพื้นฐานของการดำรงชีวิตที่ต้องอาศัยป่าหรือที่ดินรอบๆ ป่า เพื่อการเพาะปลูกและการอุปโภคบริโภค โดยอาศัยป่าเป็นแหล่งต้นน้ำลำธาร เป็นแหล่งที่มาของอาหาร สมุนไพร วัสดุเพื่อการสร้างที่อยู่อาศัย เครื่องมือ การผลิตเชื้อเพลิง และประโยชน์ใช้สอยอื่นๆ ภายในชุมชน



 **ศาลเจ้าปู่บุญมี ย่าเศรษฐี**

 ศาลเจ้าปู่บุญมี ย่าเศรษฐี ตั้งอยู่ที่หมู่ 11 บ้านคำบง มีพื้นที่ประมาณ 10 ไร่ เป็นสถานที่ศักดิ์สิทธิ์ ที่อยู่คู่บ้านคำบงมาเช้านานแล้ว จากคำบอกเล่าของ แม่ซอน ประเสริฐหล้า เจ้ากวนจ้ำ

( ตัวแทนผู้ที่ทำพิธี ที่ศาลเจ้าปู่ ) เดิมเรียกศาลเจ้าปู่ตา ย่าเฒ่า ต่อมาได้เปลี่ยนชื่อใหม่ เป็น ศาลเจ้าปู่บุญมี ย่าเศรษฐี เพราะท่านเข้าฝันบอกชื่อ ลูกหลานชาวบ้านคำบง จะเคารพนับถือกันทั้งหมู่บ้าน จะทำอะไร ทีไหน จะเดินทางไปที่ใด ก็ต้องบอกกล่าว เพื่อให้ท่านคุ้มครองให้ปลอดภัย แต่ถ้าใครไม่บอกกล่าวจะเกิดเหตุ ภัยอันตราย หรืออาจจะมีสิ่งบอกเหตุ เช่น เห็นสัตว์ใหญ่ ตะพาบน้ำตัวใหญ่ งูใหญ่ ออกมาจากศาลให้เห็น จะมีความเดือดร้อนกันทั้งหมู่บ้าน

ลูกหลานชาวตำบลคำบง จะทำพิธีบวงสรวงปีละ 3 ครั้ง คือ

 - เดือน มีนาคม เลี้ยงถางป่า ทำความสะอาดศาล

 - เดือนมิถุนายน เลี้ยงขอฝน จะเลี้ยงไก่ เหล้า หมาก พลู บุหรี่

 - เดือนธันวาคม จะเลี้ยงข้าวเม่า เพื่อจะได้ทำนาได้ผลผลิตเต็มเม็ดเต็มหน่วย

 ชาวชุมชนตำบลคำบงจะทำพิธีบวงสรวงทุกปี จนทุกวันนี้

 ตำบลคำบง มี ดอนเจ้าปู่บ้านหนองโง้ง อีกแห่งหนึ่ง

 ตำบลไค้นุ่น มี ดอนเจ้าปู่บ้านไค้นุ่น ดอนเจ้าปู่บ้านผึ้ง ดอนเจ้าปู่บ้านเหล่าสีแก้ว

จะทำพิธีบวงสรวงปีละ 2 ครั้ง คือ ก่อนลงทำนา และหลังจากการเก็บเกี่ยวข้าวเสร็จ

 ตำบลห้วยผึ้ง มี ดอนเจ้าปู่ที่บ้านหนองแสง ทำพิธีบูชาบวงสรวงปีละ 1 ครั้ง

ส่วนหมู่บ้านอื่นไม่มีดอนเจ้าปู่ แต่จะมีหลักบ้านทุกหมู่บ้าน หรือ เจ้าปู่หลักบ้าน

 ตำบลหนองอีบุตร ไม่มีดอนเจ้าปู่ แต่ทุกหมู่บ้านจะมี หลักบ้าน (เจ้าปู่หลักบ้าน) จะทำพิธีบูชาบวงสรวงปีละ 1 ครั้ง

 ทุกหมู่บ้านในอำเภอห้วยผึ้งจะมีหลักบ้าน เป็นศูนย์รวมจิตใจของคนในหมู่บ้านทุกหมู่



การบวชป่า เป็นความเชื่อที่มีมาช้านานซึ่งความเชื่อนี้มีฐานความคิดมาจากการบูชาเทวาดา ซึ่งมีความเชื่อเรื่อง รุกขเทวาดาที่สิ่งอาศัยอยู่ในต้นไม้ตามหลักความเชื่อ เรื่องรุกขเทวาดา ต้นมีมีเทวาดาอยู่สอง จำพวก คือ เทวาดาที่มีวิมานอยู่บนต้นไม้ กับเทวาที่อาศัยอยู่ในต้นไม้ดังนั้นการบวชต้นไม้จึงเป็นความเชื่อหนึ่ง เพื่อเป็นการเคารพบูชาต้นไม้การบวชต้นไม้ อาศัยหลักความเชื่อให้คนไม่กล้าตัดไม้ทำลายป่าและช่วยให้ป่าไม้สมบูรณ์โดยการร่วมกันอนุรักษ์

พิธีการบวชต้นไม้ จะเริ่มตั้งแต่การสำรวจต้นไม้ที่มีขนาดใหญ่และเกรงว่าน่าจะถูกลักลอบตัดซึ่งเชื่อกันว่าเป็นพญาไม้ จากนั้นชักชวนชาวบ้านให้ร่วมมือกันจัดเตรียมเครื่องเซ่นสังเวยเจ้าป่าเจ้าเขา เครื่องสังเวยจะประกอบด้วย

1. [ข้าว](http://th.wikipedia.org/wiki/%E0%B8%82%E0%B9%89%E0%B8%B2%E0%B8%A7)เหนียวสุก 1 ปั้น

2. [กล้วย](http://th.wikipedia.org/wiki/%E0%B8%81%E0%B8%A5%E0%B9%89%E0%B8%A7%E0%B8%A2)สุก 1 ลูก

3. หมากคำ พลูใบ

4. ผ้าเหลืองตามจำนวนต้นไม้

5. ด้ายสายสิญจน์

6. [บาตร](http://th.wikipedia.org/wiki/%E0%B8%9A%E0%B8%B2%E0%B8%95%E0%B8%A3)น้ำมนต์

7.น้ำ[ขมิ้น](http://th.wikipedia.org/wiki/%E0%B8%82%E0%B8%A1%E0%B8%B4%E0%B9%89%E0%B8%99)[ส้มป่อย](http://th.wikipedia.org/w/index.php?title=%E0%B8%AA%E0%B9%89%E0%B8%A1%E0%B8%9B%E0%B9%88%E0%B8%AD%E0%B8%A2&action=edit&redlink=1)

จากนั้นก็สร้าง[ศาลเพียงตา](http://th.wikipedia.org/wiki/%E0%B8%A8%E0%B8%B2%E0%B8%A5%E0%B9%80%E0%B8%9E%E0%B8%B5%E0%B8%A2%E0%B8%87%E0%B8%95%E0%B8%B2)สำหรับอัญเชิญรุกขเทวดามาคอยปกปักรักษาต้นไม้ แล้วทำพิธีไหว้[แม่พระธรณี](http://th.wikipedia.org/w/index.php?title=%E0%B9%81%E0%B8%A1%E0%B9%88%E0%B8%9E%E0%B8%A3%E0%B8%B0%E0%B8%98%E0%B8%A3%E0%B8%93%E0%B8%B5&action=edit&redlink=1) ใช้หมากพลู สำหรับการบวชต้นไม้ จะมีผ้าเหลือง (สุดแล้วแต่ว่าจะบวชต้นไม้กี่ต้น) ด้ายสายสิญจน์ บาตรน้ำมนต์และส้มป่อยจากนั้นโยงด้ายสายสิญจน์ไปตามต้นไม้ในบริเวณ[ป่า](http://th.wikipedia.org/wiki/%E0%B8%9B%E0%B9%88%E0%B8%B2) แล้วโยงมายังสถานที่ทำพิธี ซึ่งจะมี[พระพุทธรูป](http://th.wikipedia.org/wiki/%E0%B8%9E%E0%B8%A3%E0%B8%B0%E0%B8%9E%E0%B8%B8%E0%B8%97%E0%B8%98%E0%B8%A3%E0%B8%B9%E0%B8%9B)ตั้งเป็นประธานมีพระสงฆ์และอาจารย์ (หมอเวทมนตร์) ทำพิธีเชิญ[เทวดา](http://th.wikipedia.org/wiki/%E0%B9%80%E0%B8%97%E0%B8%A7%E0%B8%94%E0%B8%B2)อารักษ์ ผีป่า ผีเขา ทำพิธีเซ่นสังเวยเทพารักษ์ เจ้าป่าเจ้าเขา ให้รับรู้และให้มาอยู่ในป่าไม้ ดูแลต้นไม้ หากมีผู้ใดมาตัดไม้ ทำลายป่า ขอให้ผู้นั้นมีอันเป็นไปต่าง ๆ ซึ่งเป็นเรื่องของหมอเวทมนตร์ที่จะนำมากล่าวเมื่อเสร็จพิธีเซ่นสังเวยแล้ว ก็เป็นพิธีสงฆ์ เริ่มจากไหว้พระรัตนตรัย สมาทานศีลอาราธนาพระปริตรพระสงฆ์เจิมต้นไม้ เสร็จแล้วพระสงฆ์ จะห่มผ้าเหลืองให้ต้นไม้ พระสงฆ์เจริญชัยมงคลคาถา จากนั้นประพรมน้ำพระพุทธมนต์ตามต้นไม้ที่บวชไว้ เป็นเสร็จพิธี

พิธีบวชต้นไม้เป็นการเสริมสร้างความเป็นอันหนึ่งอันเดียวกันของชุมชน คือ การอนุรักษ์[ป่าไม้](http://th.wikipedia.org/wiki/%E0%B8%9B%E0%B9%88%E0%B8%B2%E0%B9%84%E0%B8%A1%E0%B9%89)ของหมู่บ้าน โดยให้ชาวบ้านเข้ามามีส่วนร่วม ที่อำเภอห้วยผึ้ง จะจัดพิธีบวชต้นไม้ที่วัดภูน้อยธรรมนิมิต ตำบลนิคมห้วยผึ้ง อำเภอห้วยผึ้ง เพื่อเป็นการอนุรักษ์ป่า เพื่อใช้เป็นแหล่งต้นน้ำลำธารให้กับอ่างเก็บน้ำห้วยผึ้ง ห้วยฝา เพราะแนวเขานี้เป็นส่วนหนึ่งของเทือกเขาภูพาน